《秋闱后登乌石山 其二》
清代·谢锡朋

自携书剑走天涯，岁岁重阳不在家。一笑独斟茆店酒，十年空负故园花。

秋深水国归帆远，树老山城落雁斜。西指乡关重回首，一团云暗一层遮。

作者简介：谢锡朋，字怡吾，清猫里街人（今苗栗市）。郡增生，原籍广东嘉应，长于诗赋，著有《化鹏山房诗集》，未刊刻。据《苗栗县志》云，其诗稿由门人余绍赓、谢道隆保存 ，今未见。